
	Comisia pentru buget, finanţe şi bănci

	
	Bucureşti,        

Nr. 22/593/21.12.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.25/2011 pentru modificarea art.7 din Ordonanţa Guvernului nr.75/2001 privind organizarea şi funcţionarea cazierului fiscal,  cu care comisia noastră a fost sesizată în fond cu adresa Biroului Permanent nr.PL.x 674 din  28 noiembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/593/21.12.2011


RAPORT 
asupra proiectului de Lege privind aprobarea Ordonanţei Guvernului nr.25/2011 pentru modificarea art.7 din Ordonanţa Guvernului nr.75/2001 privind organizarea şi funcţionarea cazierului fiscal
Cu adresa nr. PLx 674 din 28 noiembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.25/2011 pentru modificarea art.7 din Ordonanţa Guvernului nr.75/2001 privind organizarea şi funcţionarea cazierului fiscal.
Prezentul proiect de Lege are ca obiect de reglementare completarea modificarea art. 7 din Ordonanţa Guvernului nr.75/2001 privind organizarea şi funcţionarea cazierului fiscal, în sensul diferenţierii termenului în care se radiază faptele şi situaţiile ce atrag înscrierea în cazierul fiscal, în funcţie de gravitatea faptei săvârşite de către contribuabil.
La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de lege a fost adoptat de Senat în şedinţa din 21 noiembrie 2011.
Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de lege face parte din categoria legilor ordinare.
La lucrările comisiei şi-au înregistrat prezenţa un număr de 21 deputaţi, din totalul de 33 de membri ai comisiei.
Raportul comisiei a fost adoptat cu unanimitatea membrilor prezenţi la dezbatere. 

În urma dezbaterii, în şedinţa din data de 20.12.2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Maria Eugenia Barna

	SECRETAR,

Nicolae Bud


Întocmit,

Consilier parlamentar Ene Giorgiana

